Die moderne lyne van Bosjes Kombuis het die historiese en argitektoniese teenvoeter van ’n 18de eeuse Kaaps-Hollandse herehuis op ´n protea- en vrugtefamilieplaas geword. Dis ’n tipiese plaaskombuis met ’n eenvoudige, moderne spyskaart, wat vars produkte onderskryf wat met ’n glas plaaslike wyn of varsgedrukte vrugtesap geniet kan word.
My liefde vir kos kom van my ouma af. Al van ’n vroeë ouderdom af het sy my geleer om te bak. Ná skool het ek my liefde vir kosmaak uitgebrei deur aan die Cape College in Kaapstad te studeer.
Beslis ’n kreef, wat ek geniet het saam met Franse sjampanje op ’n seiljag terwyl die son in die agtergrond ondergegaan het.
Die slegste maal wat ek al ooit gehad het, was ’n pizza. Gewoonlik is ek baie lief vir pizza, maar ongelukkig was hierdie spesifieke pizza se basis nog rou en klam. Ek het ook gevoel dat die tamatiesmoor smaakloos was en dat ’n bietjie meer kaas gekort het.
Ek sal graag om ’n etenstafel wil sit met die volgende bekende sjefs wat ek as ’n inspirasie beskou: Gordon Ramsay, Marco Pierre White en Raymond Blanc.
Ek vermoed dat roomys my doodsonde is, aangesien ek dit bloot so uit die bak eet en die lepel sommer inlos vir volgende keer.
Om ’n pot sop op die stoof te vergeet wat ek besig was om voor te berei vir ’n funksie en dit natuurlik toe lelik te verbrand.
Is daar een ding waarteen die meeste mense opsien waarvoor jy ’n kortpad gekry het, soos neute uitdop, iets wat tydrowend is, bv.